Rikunarita-ORG/Wikinium huggingface dataset:
# 資本

| **馬學** |
| --- |
|  |
|  |
|  |
|  |
|  |
|  |
|  |
|  共產主義研論 |

**資本**者，以鄙俚計學言之，資產而一己所持，為生財所用者也。斯說有二蔽：一曰視資本為普時之物，超乎古今；二曰視資本為滯物，徒能殖利。而馬氏之學，深非其說，別立新義。推資本之德，實貿殖之世所暫立。雖肇端於往古，然得路當軸、芟夷他道者，要皆貿殖之秋也。故捨殖論而空談資本，未之有也。

夫資本，非可見之物，而顯以為物，實乃羣倫也。資本固期於懋利，然其利之所徵表，則羣倫也。此倫，介乎操幣之室與徒手之氓。羣倫之立，非徒因泉幣之握也，乃因私產之能蕃衍也。馬氏有言：

> 夫資本非物也，羣倫也，本乎民羣之形貌。其託體於物，遂賦斯物以民羣之德。資本非徒物，非徒資生之具，亦非徒前二者之總括，乃資生之具而既化為資本者也。是具之本身，初非資本，猶金、銀之初非泉幣也。民羣之內，少數之人辜榷此具，與作勞之生力相抗而自立；夫作勞之所產，與其所以為之條貫，藉此相抵，遂於資本之上，假以人格矣。
>
> ——《資本論：第三卷》其七〈各种收入及其源泉〉。收「马克思恩格斯全集」其二十五。（中國漢文）

雖然，泉幣非即資本。泉幣之化為資本，自有階序也。

## 辨名

又作**母財**、**貲本**。

## 據
# 弘一

弘一大師晚年像
**弘一法師**，俗姓**李**，名**叔同**，字**息霜**，號**晚晴老人**，奉佛後取法名**演音**，法號**弘一**，浙江平湖人也，清光緒六年生於天津。父世珍，清同治四年進士，官至吏部主事，兼營銀鹽，家財萬貫。叔同庶出，而五歲失怙。

光緒二十四年，之滬與上海書畫公會、滬學會，並學於南洋公學。三十一年，留學日本東京美術學校、音樂學校，研西洋畫技、音律。次年，與同窗曾孝谷創春柳社，出演西洋話劇。

宣統二年，攜妻日女葉子返國，授舘於天津北洋高等工業學堂、直隸模範工業學堂、上海城東女子學校、南京高等師範學校等所。

民國七年剃度於杭州虎跑寺，奉律宗，著《南山律在家備覽》傳世，三十一年，圓寂於福建泉州開元寺，世壽六十三歲，僧眾舉荼毗，得舍利子數百，後十年，立塔奉之於泉州清源山。

叔同詩詞、書畫、篆刻、音律、優伶俱工，世稱「二十文章驚海內」，且以得其尺幅為榮。傳西洋音律於海內，所賦《送別》，當世經典。更開中國裸衣寫生之先河。豐子愷、劉質平俱出其門。及至皈依釋教，精研律學，弘揚佛法，僧眾奉為中興南山律宗第十一代世祖。

## 他典

* 李叔同紀念舘 互聯網檔案館存錄，時二〇〇八年十月十六日。
# 畢業歌

**畢業歌**，電影《桃李劫》之主題曲也。田漢詞，聶耳曲，以青壯學生為所向，以計天下也。

## 譯詞

諸位學友，吾輩偕之

擔負兮天下之興亡

聽哉，滿耳兮萬民之嗟殤

觀哉，兼歲兮國土之淪喪

吾當選何邪？戰邪？降邪？

吾輩當為主人，至劇之爭也。

吾輩忌為奴，以青雲直上。

今吾輩桃李芬芳

翌則社會之棟樑

今吾輩弦歌一堂

翌則作民族自救之巨浪

巨浪兮！巨浪兮！

恆而益增也

諸位學友，盡己之力

擔負兮天下興亡！

## 他典

|  |  |
| --- | --- |
|
 | 美辭妙篇，具錄於**維基文庫︰畢業歌** |
# 後漢書

廿四史| 序 | 書名 | 作者 | 今本 卷數 |
| --- | --- | --- | --- |
| 一 | 史記 | ［西漢］司馬遷 | 一百三十 |
| 二 | 漢書 | ［東漢］班固 | 一百 |
| 三 | 後漢書 | ［劉宋］范曄 | 一百二十 |
| 四 | 三國志 | ［西晉］陳壽 | 六十五 |
| 五 | 晉書 | ［唐］房玄齡 等 | 一百三十 |
| 六 | 宋書 | ［梁］沈約 | 一百 |
| 七 | 南齊書 | ［梁］蕭子顯 | 五十九 |
| 八 | 梁書 | ［唐］姚思廉 | 五十六 |
| 九 | 陳書 | 三十六 |
| 十 | 魏書 | ［北齊］魏收 | 一百一十四 |
| 十一 | 北齊書 | ［唐］李百藥 | 五十 |
| 十二 | 周書 | ［唐］令狐德棻 等 | 五十 |
| 十三 | 隋書 | ［唐］魏徵 等 | 八十五 |
| 十四 | 南史 | ［唐］李延壽 | 八十 |
| 十五 | 北史 | 一百 |
| 十六 | 舊唐書 | ［後晉］劉昫 等 | 二百 |
| 十七 | 新唐書 | ［北宋］歐陽修 等 | 二百二十五 |
| 十八 | 舊五代史 | ［北宋］薛居正 等 | 一百五十 |
| 十九 | 新五代史 | ［北宋］歐陽修 | 七十四 |
| 二十 | 宋史 | ［元］脫脫 等 | 四百九十六 |
| 廿一 | 遼史 | 一百一十六 |
| 廿二 | 金史 | 一百三十五 |
| 廿三 | 元史 | ［明］宋濂 等 | 二百一十 |
| 廿四 | 明史 | ［清］張廷玉 等 | 三百三十二 |
| 相關 | 東觀漢記 | ［東漢］劉珍 等 | 二十二 |
| 相關 | 新元史 | ［民國］柯劭忞 | 二百五十七 |
| 相關 | 清史稿 | ［民國］趙爾巽 等 | 五百二十九 |

**《後漢書》**一百二十卷，東漢紀傳體斷代史也。本紀十卷、列傳八十卷，南朝宋范曄撰，唐章懷太子賢等注；志三十卷，晉司馬彪撰，梁劉昭注。

初，曄病前史繁蕪，乃本《東觀漢記》，旁採眾家，刪繁舉要，約為一編。然十志卒未及草，曄即坐謀反誅。

及梁剡令劉昭注范書，以其闕志，乃取晉司馬彪《續漢書》八志三十卷補之。宋乾興初，國子監孫奭奏請校勘，始合刻為一書，遂定今本百二十卷之制。

是書體大思精，尤多創始。其立〈黨錮〉、〈獨行〉、〈逸民〉、〈列女〉、〈文苑〉等傳，皆前代所未有，而後世正史咸踵行焉。

## 據
# 大夏大學

**大夏大學**，華東師範大學之端。脫於廈門大學，而是校簡稱廈大，故元名曰大廈大學。

校董有吳稚暉、吳鐵城、葉楚傖、邵力子、張嘉森、馬君武、傅式說、汪精衛、孔祥熙、何應欽、孫科、居正、王正廷、黃紹、梁寒操、楊永泰等，皆官宦。教授囊括馬君武、何昌壽、邵力子、厲麟似、郭沫若、田漢、何炳松、李石岑、曾昭掄、朱經農、程湘帆、艾偉、邵家麟、吳澤霖、王蘧常、馬宗榮、夏元瑮、謝六逸、吳澤、周昌壽、姚雪垠等。而杜月笙、虞洽卿屢屢資助。贊「東方哥倫比亞大學」。
# 光華大學

**光華大學**在上海，後併於華東師範大學。初，聖約翰大學師生數百人，離退黌序，自立學堂。「光華」二字，寓「光我中華」意，源《尚書大傳·虞夏傳·卿雲歌》：「日月光華，旦復旦兮。」胡適、徐志摩、厲麟似、吳澤霖、吳梅、劉湛恩、盧前、李石岑、梁實秋、韓湘眉、何炳松、黃任之、江問漁、呂思勉、彭文應、周有光、周煦良、錢鍾書、田漢、張爾田、章乃器、唐慶增、童伯章、沈有乾、金井羊、郭雲觀、薛迪靖、楊蔭溥、楊寬、安紹芸、胡樸安、黃炎培、王健、蕭公權等，曾任教於此。
# 正月初一

|  |  |  |
| --- | --- | --- |
| << | **農曆正月** | >> |
| 初一 | 初二 | 初三 | 初四 | 初五 | 初六 | 初七 |
| 初八 | 初九 | 初十 | 十一 | 十二 | 十三 | 十四 |
| 十五 | 十六 | 十七 | 十八 | 十九 | 二十 | 廿一 |
| 廿二 | 廿三 | 廿四 | 廿五 | 廿六 | 廿七 | 廿八 |
| 廿九 | 三十 |   |
| 農曆 |

**正月初一**，正旦節，年之始也。

## 陳年今誌

### 中國

* 魏景初三年正月初一日，明帝崩。
* 宋紹興十年正月初一日，岳飛上書高宗，曰《御書屯田三事跋》。
* 明嘉靖四十年正月初一日，倭陷潮州大城。先是倭陷黃岡，大城戒嚴，倭移營，詔安以懈之。賊諜城中備弛，遂自東北隅入，殺傳籌者，倡言兵反，居民莫敢出。平明賊大至，城陷，焚掠無算，積尸填道。東里累世蓄積悉付煨燼。據城凡三十餘日。（《古今圖書集成》·方輿彙編職方典·潮州府部·紀事·紀事）
* 明萬曆四十五年正月初一日，太原文水縣東三曹火。（《古今圖書集成》·方輿彙編職方典·太原府部·紀事·紀事）
* 明萬曆四十六年正月初一日，漢昭烈帝惠陵樹火自焚，初樹杪有光如燈毬，久之光芒迸射，枝榦無餘，自辰至午乃息。（《四川總志》）
* 明天啟元年正月初一日夜半，寧夏地震如雷，初九日又震，五月，寧夏地裂數處，闊三四尺，長五六尺，中有氣，人不敢下視。（《陝西通志》）

### 日本

* 大化二年正月初一日，詔頒革新令。
* 元和四年正月初一日，江戶大奧始禁男子入。
* 明治元年正月初一日，觀音崎燈塔落成，乃西式燈塔之首也。
* 昭和十七年正月初一日，日軍得新加坡，克英國，更名「昭南島」，治三年有半。
# 物部守屋

**物部守屋**，或作**物部弓削守屋**，物部尾輿子也。繼父為大連。敏達朝，佛法漸行于世。大臣蘇我馬子首崇信之。守屋愁其不敬國神，心不喜之，頗有所規諫。十四年，人民多疫死。守屋與大夫中臣勝海，俱諫曰：「自先朝以逮陛下，疾疫流行，生民將絕。此豈非由蘇我臣首倡佛法歟。請宜禁絕。」詔從之。守屋躬自往寺，距于胡床，毀塔宇、燔佛像，棄餘燼于難波堀江。是日，無雲而雨。守屋被雨衣，責馬子及其徒信佛者，遣佐伯御室，逮馬子所崇信三尼。馬子啼泣出之，吏人奪其納衣，撻於海石榴市。馬子堪恥之，由是搆怨。守屋嘗與穴穗部皇子相善，皇子陰抱異志，使守屋率兵攻三輪逆。守屋往斬之。馬子歎曰：「天下之亂不久矣。」守屋曰：「非汝小子之所知也。」用明帝二年，帝不豫，詔欲歸佛，令群臣議之。守屋、勝海又諫曰：「背國神而敬蕃神，由來不識若斯事乎。」唯馬子贊之，引豐國法師入宮中。守屋大怒睨視。押坂部毛屎密告守屋曰：「今群臣圖君，將要於路。」守屋乃退居於阿都別業，聚兵自衛。勝海亦聚兵應之，作彥人、竹田二皇子像厭之。既而勝海知事不成，適水派宮，歸于彥人皇子。舍人跡見赤檮伺其出宮而擊殺之。守屋使人謂馬子曰：「竊聞群卿謀我，我故退焉。」而馬子益招集其黨，日夜警備。及帝崩，守屋欲舍諸皇子，而立穴穗部皇子為嗣，託獵淡路，而與穴穗部皇子相謀。事泄，馬子遣兵殺穴穗部皇子與宅部皇子。而與柏瀨部、竹田、豐聰耳、難波、春日諸皇子，及紀男麻呂、巨勢比良夫、膳賀柂夫、葛城烏那羅，俱率師攻守屋，遣大伴嚙、阿部人、平群神手、坂本糠手、春日臣，從志紀郡抵澁河家。守屋親率子弟及家兵，築稻城拒戰，兵勢甚壯。守屋登樹雨射，諸皇子軍恐怖三退。豐聰耳及馬子整兵進攻。跡見赤檮射墮守屋，遂殺守屋並其子。軍潰，其眾舉被皂衣，為獵廣瀨勾原而遁。子男親戚，或有變姓名逃匿者。時人謂曰：「蘇我大臣之妻，物部大連之妹也。大臣妄用妻計，而亡舅家。」蘇我馬子滅守屋，日益驕橫，勢不可止，遂至暗殺天皇之譜。

## 攷核

* 大日本史 物部守屋
# 北條政子

北条政子（菊池容齋・畫、明治時代）
源賴朝妻**北條**氏。名**政子**，遠江守時政長女也。早失母，為後母所養。永曆初，賴朝坐父義朝事，流于伊豆。通伊東祐親女，生男。祐親懼獲罪。祐親後妻素惡其女，頗離間之。終欲殺賴朝。賴朝遁于北條，依時政。聞時政多女，欲以書挑之，竊訪其姣醜。或曰：「長女，前妻所生，有姿色。末女，後妻所生，容態不如也。」賴朝以曏遭祐親之怒，由後毋之言。欲通後妻之所生，而免離間之患。因安達盛長通書次女。盛長度情好不終，而又與時政忤，乃毀其書，改寫致長女。即政子也。先是，次女夢身登峻嶺，袖日月，手持橘枝垂實。寤而疑之，問政子。政子頗識故事，憶日葉酢媛命瞰橘生景行帝，【按日本紀，帝遣田道間守於常世國，求橘。帝崩。明年始得橘而歸。差與本書異。然古來相傳，或有此說。今一從舊文。】心欲奪之為己瑞。乃紿曰：「是凶夢也。且我聞之：『吉夢三年不告人，凶夢七日不告人。不然殃咎至矣。』今汝妄說，非警戒之道也。」次女大懼，請為禳之。政子曰：「夢有轉移之法，謂賣與之人也。」曰：「目不可睹，手不可捉，誰肯買之？」憂戚形于色。政子熟視久之曰：「我為汝買之。」曰：「娣不自惜，恐不利於姊。」曰：「買者無咎，賣者免禍，所謂轉移之法也。」乃出唐鏡一枚、衣一襲償之。唐鏡，家世相傳為寶。時政最愛政子，以故與之。次女大喜過望。是夕，政子夢白鳩銜金函來。啟之則賴朝書也。旦而書至，遂私通焉。【曾我物語。】政子時年二十一。時政宿衛京師，罷歸，道與目代平兼隆俱。兼隆者清盛之疏屬也，乃許以與長女。而聞其與賴朝通，大驚。既而以為：「源郎器局非凡，足相倚重。且其曾祖姑適源豫州，生義家及諸子。迄今蕃衍，此安知非吉兆乎。」然畏負約被訴，陽為不知，遂歸兼隆。政子即夜逃山中，密告賴朝。賴朝往與居焉。兼隆搜索不能得，時政亦不問。【曾我物語、源平盛衰記。】及賴朝起兵，使避而匿於走湯山。久之，生賴家、實朝，及二女。

政子性妬忌，賴朝畏憚之。賴家幼從賴朝獵富士野，射中鹿。賴朝大喜，遣梶原寮高報政子。政子不悅曰：「兒雖幼穉，為將家子。而獲原野之一禽，何煩專使之為？」景高慚而退。賴朝薨，賴家襲職，政子薙髮為尼。既而時政以外家頗有威重，與大江廣元、三善康信等，參覈軍政而與奪之權，時政獨專之。賴家長而荒淫，親昵群小，疏斥宿舊。賴朝常禮遇諸黨，稱呼不名。如長清義時，稱加加美江馬。賴家動輒名之。政子觸事戒敕，不能悛。嗣五年而病，恍惚失度。政子強使辭位。以關東廿八國地頭總守護其子一幡，關西卅八國地頭傳弟實朝。一幡外祖比企能員，怨其減割，圖殺實朝及時政，密啟賴家。賴家頜之。政子隔帳聞其語，遽告時政。時政夷滅能員，並殺一幡，立實朝，幽賴家于修禪寺。賴家病愈，致書政子，請以親書近臣充給使。不許，且禁通書。【東鑑。】建保六年，政子詣熊野，遂至京師，敘從三位。【東鑑、愚管鈔。】初從賴朝抵京師，至此將復巡視靈場。後鳥羽帝欲召見之。辭以：「邊鄙老尼，不習覲禮。」不謁而歸。【東鑑。】數月，進從二位。【東鑑、愚管鈔。】及實朝為賴家子公曉所殺，鎌倉無主帥。賴朝姪阿野冠者時元，政子之甥也。乘釁聚兵駿河，圖遙宣旨管關東。政子命義時擊殺之，遂與義時協議，奏請京師。擇冷泉宮六條宮一人為將軍。丕許，遂迎左大臣藤原直家子賴經立之。年甫二歲，政子專決政事。【東鑑。】使菅原為長以國字譯貞觀政要，以為法則。【臥雲日鉾錄、機談治要。】嘉祿元年，薨。年六十九。【東鑑脫漏。】

政子，嚴毅果斷，有丈夫之風。建曆、承久間，內外兵興。斟酌群議，戡定禍難。雖賴朝胤絕，而功臣、宿將不敢生心。天下稱曰尼將軍。義時、泰時相繼用事管轄兵馬。北條氏之得政，蓋由政子基焉。【取東鑑、愚管鈔大意，據公武榮枯物語。】

## 據

* 大日本史列女傳源賴朝妻北條氏
# 憲法

**憲法**，一名**憲典**，國之大法，亦母法也，適用於全民，所以楷定國體、民權及諸官制者也。有剛與柔、載府、不載府之別，亦有欽定、協定、民定之異。

## 辨名

憲法二字，漢古文但訓法律。獨《日本書記》載“十七條憲法”之語，用如根本大法。及近代，日人譯constitution為憲法，施及中國。而嚴譯及部定詞謂之憲典，典即典章制度，不綴法字，所以別諸子法也。
# 新潟縣

新潟縣所在
縣旗
縣章
自治區域邊界線
**新潟**者，日本之縣也，處本州。治在新潟市。古越後國、佐渡國。屬中部地方。

## 政區

### 市

* 新潟市
	+ 北區
	+ 東區
	+ 中央區
	+ 江南區
	+ 秋葉區
	+ 南區
	+ 西區
	+ 西蒲區
* 上越市
* 糸魚川市
* 妙高市
* 長岡市
* 三條市
* 柏崎市
* 小千谷市
* 加茂市
* 十日町市
* 見附市
* 魚沼市
* 南魚沼市
* 新發田市
* 村上市
* 燕市
* 五泉市
* 阿賀野市
* 胎內市
* 佐渡市

### 町村

* 南蒲原郡
	+ 田上町
* 三島郡
	+ 出雲崎町
* 南魚沼郡
	+ 湯澤町
* 中魚沼郡
	+ 津南町
* 刈羽郡
	+ 刈羽村
* 北蒲原郡
	+ 聖籠町
* 西蒲原郡
	+ 彌彥村
* 東蒲原郡
	+ 阿賀町
* 岩船郡
	+ 關川村
	+ 粟島浦村

## 它典

* 新潟縣政府
# 一八七一年

公元**一八七一年**於諸曆| 干支 | 辛未 |
| 生肖 | 羊 |
| 《民報》軒轅 | 四五六九 |
| 《江蘇》軒轅 | 四三六二 |
| 唐堯 | 四〇二七 |
| 共和 | 二七一二 |
| 孔曆 | 二四二二 |
| 秦曆 | 二〇九二 |
| 日本年號 | 明治四年 |
| 日本皇紀 | 二五三一 |
| 韓國檀君 | 四二〇四 |
| 道曆 | 四五六八 |
| 佛曆 | 二四一五 |
|  回曆  |  一二九二  |
| * 閱
* 論
* 纂
 |

公元**一八七一年**者，平年也，繼一八七〇年，下一八七二年。

## 大事

* 日本行廢藩置縣。

## 生

## 歿
# 陳誠

陳誠
**陳誠**，乳名**德馨**，字**辭修**，別號**石叟**，浙江青田高市人也，光绪二十四年生。中華民國陸軍一級上將。

## 歷

父陳希文，晚清秀才，家有薄田，不甚富有。母洪氏，性儉樸，勤家務，育三男一女；陳誠居長，弟陳源、陳敏，妹陳金花。

民國六年，年十九，經同鄉友吳子奇介，與其妹吳舜蓮婚。

十一年六月，年廿四，保定陸軍軍官學校第八期炮科畢，充浙江紹興浙軍第二旅第六團第三連見習官。久之，補少尉排長。

十四年，年廿七，父喪回鄉，因傷未癒，未行房，妻疑之。

二十一年，年卅四，與譚延闓之女譚祥婚，育四子二女。

四十三年五月，經國民大會推舉，膺選副總統。

四十九年五月，經國民大會推舉，連任副總統。

五十四年三月初五，卒於臺北市。年六十八。

## 子女

* 長子陳履安，父陳誠，母譚祥。
* 次子陳履慶，父陳誠，母譚祥。
* 三子陳履碚，父陳誠，母譚祥。
* 四子陳履潔，父陳誠，母譚祥。
* 長女陳幸，父陳誠，母譚祥。
* 次女陳平，父陳誠，母譚祥。

## 據

* 陳布雷等編《蔣介石先生年表》
* 李守孔《中國現代史》台北: 三民書局. 一九七三年九月. ISBN 9571406635.
# 文湖路

**文湖路**，亦稱**棕路**，台北捷運列軌之首也。發軔於南港展覽館，而於動物園弭節，凡廿四軴矣。

## 史

**北捷**列轍，斯立於初。初名**木柵路**。一九九六年始運，然所置候歇僅後來之半，斯十二矣。始中山國中，終動物園。
居十有三年，**內湖路**方就，合木柵路稱**柵湖路**。然患禍頻發，或孽火焚輪，或中雷遽止。事端非常，素已熟聞。恰「柵湖」同「詐胡」，音相比類，或曰不祥。捷運局遂更之，以木柵為「文山」，而合稱**文湖**，眾怨乃息。

## 行

文湖路，異於常路也。他路之車有六，繄斯路獨有車四者。連輿間不相通，而別轍不然，此其殊乎凡者矣，是以踵冠稠密，且客寡而功微矣。

## 軴

| 路名 | 軴號 | 軴名 | 英文軴名 | 交會之路 | 所在 |
| --- | --- | --- | --- | --- | --- |
| **棕路（文山內湖路）** |
| 內 湖 路 | B11 | 南港展覽館 | Nangang Exhibition Center |   █ 板南路（南港路） | 台 北 市 | 南港區 |
| B10 | 南港軟體園區 | Nangang Software Park |  |
| B9 | 東湖 | Donghu |   █ 民生汐止路 | 內湖區 |
| B8 | 葫洲 | Huzhou |  |
| B7 | 大湖公園 | Dahu Park |  |
| B6 | 內湖 | Neihu |  |
| B5 | 文德 （碧湖公園） | Wende (Bihu Park) |  |
| B4 | 港墘 | Gangqian |  |
| B3 | 西湖 （德明科大） | Xihu (Takming University) |  |
| B2 | 劍南路 （美麗華） | Jiannan Road (Miramar) |   █ 黃路（環狀路、南北路） | 中山區 |
| B1 | 大直 （實踐大學） | Dazhi (Shih Chien University) |  |
| BR1 | 松山機場 | Songshan Airport |  | 松山區 |
| BR2 | 中山國中 | Zhongshan Junior High School |  | 中山區 松山區 |
| 文 山 路 |
| BR3 | 南京東路 | Nanjing East Road |   █ 松山路（松山路） |
| BR4 | 忠孝復興 | Zhongxiao Fuxing |   █ 板南路（南港路） | 大安區 |
| BR5 | 大安 | Daan |   █ 信義路（信義路） |
| BR6 | 科技大樓 | Technology Building |  |
| BR7 | 六張犁 | Liuzhangli |   █ 黃路（南北路） | 大安區 信義區 |
| BR8 | 麟光 | Linguang |  |
| BR9 | 辛亥 | Xinhai |  | 文山區 |
| BR10 | 萬芳醫院 | Wanfang Hospital |  |
| BR11 | 萬芳社區 | Wanfang Community |  |
| BR12 | 木柵 | Muzha |  |
| BR13 | 動物園 | Taipei Zoo |   █ 黃路（環狀路）   █ 深坑路  檔案:TaipeiMaokongGondola.svg 貓空纜車（軴外轉乘） |
# 蘇澳港

**蘇澳港**，舊曰東港，本一小漁港也，居蘭陽平原之南，南接往花蓮縣之要道，地勢險要，三面環山，東濱太平洋，水深易泊大船也。

一九七四年，入十大建設。一九七五年，商港始動工。一九七八年，一期建成。一九八三年六月，二期建成。

二〇一二年三月，港務局公司化。改「臺灣港務公司基隆港務分公司蘇澳港營運處」管。
# 公共電視臺

公共電視大樓甲棟
公共電視大樓乙棟
**財團法人公共電視文化事業基金會**，簡曰**公共電視臺**、**公視基金會**、**公共電視**、**公視**，中華民國之公營電視臺。立于民國八十七年。今址在臺北市內湖區康寧里十四鄰康寧路三段七十五巷七十號。

## 它典

* 財團法人公共電視文化事業基金會官址
# 南長山島

南長山島
**南長山島**，介乎黃、渤之間，南距膠東，北望遼東，實海邦之奧區也。其地之大，冠絕山東諸島，亦為廟島群島中幅員最廣、生民最繁、地處極南者。今隸山東省煙台市長島綜合試驗區。

唐置大謝戍，因名**大謝島**。趙宋時曰**沙門島**（或云沙門乃庙島）。清世以島上山嶺連亙，宛若長練浮海，遂更名曰**長山**。後以其地居群島之南，復冠以「南」字，而有今名。

## 史

斯島人文，肇跡甚古。昔於王溝村發掘三萬五千年前智人頭骨，足徵洪荒之世，已有人跡。及龍山、岳石以迄商周，陶鬲獸骨，層出疊見。復有西周至漢代古墓，出土玉璧、陶壎，制度粲然。

秦漢置黃縣，斯島隸焉。歷魏晉迄於隋，建置不易。然戶口盈虛，典籍殘闕，莫得詳考。

唐貞觀二十年，太宗東征高句麗，海路轉輸，以斯島為咽喉要衝，因置大謝戍，未幾而廢。神龍三年，置蓬萊縣，島遂隸焉。

趙宋稱沙門島，置沙門寨，仍隸蓬萊。建隆三年，太祖下詔：「索內外軍不律者，配沙門島。」自是遂為流囚之所。宋法，刺配沙門島者，罪之極也。初，朝廷定額三百，給糧如數；然配者踵至，多時至千四百人。糧餉不給，島吏輒殺羸弱以滅口，或夜縛投海。故宋人聞配沙門，若赴死地。東坡謫登州，嘗臨海眺望，作《北海十二石記》，有云：「惟沙門最近，兀然焦枯。」可窺一斑。

元設沙門島社。明洪武二十七年，倭寇擾邊，詔徙其民於蓬萊，島為之空。萬曆二十一年，復調中營軍四百人屯田戍守，其後軍戶多占籍為民，島始復有居人。

清順治末，下遷界令，島民盡徙，地復荒蕪。康熙二十二年，臺灣平；二十六年，詔許島民復業，勸督耕墾，生息漸蕃。

民國十八年，隸長山島行政區。抗戰軍興，委於日寇。國共內戰，至一九四九年八月十一日，解放軍渡海攻島，克之，此乃其渡海首役也。共和國立，置長島縣，縣治即設斯島。

## 地理

島居廟島群島極南，東臨黃海，西瞰渤海。北與北長山島相望，初以玉石街大壩相連，後更建聯島大橋，車馬駢闐；二島雖殊名，實若一體。南距蓬萊僅七公里，水道寬淺，波平可渡，自古為登州出海之門戶。

長島港
島民出入，皆賴舟楫。島西鵲嘴灣建有長島港，輪舶穿梭。南通蓬萊，北達砣磯、大欽及南北隍城諸島，西抵大小黑山與廟島。往來蓬萊之舶，日十餘班，惟遇風浪始輟。東北復有大竹、小竹、車由三島，皆荒原無人，舟楫不通。

若遇重疾危厄，風浪阻絕，則遣直升機以通大陸。北海救助局駐機蓬萊，聞報即赴，實為海島生民之保障也。

論其形勢，南北修長而東西迫狹，遙望之，宛若長笏浮海。縱七點三五公里，橫三點八五公里，廣十三點二一平方公里，周圍海岸計二十四點四五公里。地勢東高西低，東多丘陵，西闢平壤，間隔黃土臺地。山嶺多作南北走向，名山有餑餑、高山、北山、黃山、信號、烽山（亦作峰山）、半劈、葉台諸嶺。其中黃山拔海百五十六米，為全島絕頂。觀乎群島，斯島地勢最為平夷。

環島礁岩棋布，自北迤南，有名可指者：曰北龍須、南龍須，曰坑石板、蓮花池、豬嘴石，曰老頭、雙石、石板、馬石、長石諸礁，曰高山走石、四黑石、北石礁、大石根、沙船碇、外二道、北頭礁等。星羅海表，蔚為大觀。

## 區劃

今島隸長島綜合試驗區南長山街道。轄區十一，皆行政村也：曰南城、樂園、連城、王溝、黑石嘴、荻溝、趙王、山前、孫家、後溝、鵲嘴。試驗區管委會亦駐節於斯。

## 氣候

處東亞季風之區，兼受大洋調節，氣候較大陸為和緩。歲均溫十二攝氏度，一月最寒，八月最暑。歲降水五百五十毫米。

草木蓊鬱，多松、櫟、槐、楊之屬，東部丘陵尤茂。近海浮游植物百有五種，浮游動物三十三種，底棲生物百有一十種。春秋之際，候鳥過境者二百餘種，故有「鳥驛」之雅稱。

## 戶口

島上戶口，代有盈虛。宋世為沙門囚島，流人嘗逾千數。明初徙民，島乃空虛；萬曆間戍軍占籍，始復編戶。清初遷界，復就荒蕪；康熙詔民歸墾，生息漸蕃。民國十九年，計口一萬零八百人。及至公元二〇一〇年，增至二萬四千四百一十四人，多聚居西側平衍之地。

## 文教

島建長島第一實驗學校及第二實驗學校，皆行九年一貫之制，兼括小學、初中。復設長島中學，以育高中生童。

## 勝跡

島多勝跡。北有望夫礁，奇石宛若婦人佇立望夫，形神畢肖。南有峰山林海，登臨其巔，東望黃海，西眺渤海，松濤滿耳，海色盈眸，足覽兩海交匯之奇觀。

## 據
# 磷

紅磷之貌
**磷**者，一作**燐**，化學元素也，符號P，原子序十五，屬非金屬。

與氮同族，色或紅、或黑、或紫、或銀白，性燥、有毒。可製安全火柴、煙花、燃燒彈、化肥。

## 同素異形體

其色或紅、或黑、或紫、或銀白，何為？因其構異矣，此謂同素異形體。

* 黑磷（金屬磷）
	+ 構近石墨，善導電。
	+ 式常書P。
	+ 深黑屑狀。
* 白磷（黃磷）
	+ 式書P4
	+ 味臭、性毒。
	+ 淡黃半透之固體。於水難溶而於苯、乙醚易溶焉，貯於水中。
* 紅磷（赤磷）
	+ 共價巨分子。
	+ 式常書P。
	+ 鮮紅屑狀，無毒。
* 紫磷
	+ 層構，而異於黑磷。
	+ 式常書P。

## 同位素

其同位素有十三，自磷廿七迄磷卅九，性穩者獨磷卅一，餘者皆不安，常衰變而不存矣。

|  |  |
| --- | --- |
|
 | 聲音動靜，具錄於**維基共享︰磷** |

元素週期表
譯名見異，臺譯在先，陸譯在後，香港兼從

|  |  |  |
| --- | --- | --- |
| 氫 |   | 氦 |
| 鋰 | 鈹 |   | 硼 | 碳 | 氮 | 氧 | 氟 | 氖 |
| 鈉 | 鎂 |   | 鋁 | 矽硅 | 磷 | 硫 | 氯 | 氬 |
| 鉀 | 鈣 |   | 鈧 | 鈦 | 釩 | 鉻 | 錳 | 鐵 | 鈷 | 鎳 | 銅 | 鋅 | 鎵 | 鍺 | 砷 | 硒 | 溴 | 氪 |
| 銣 | 鍶 |   | 釔 | 鋯 | 鈮 | 鉬 | 鎝鍀 | 釕 | 銠 | 鈀 | 銀 | 鎘 | 銦 | 錫 | 銻 | 碲 | 碘 | 氙 |
| 銫 | 鋇 | 鑭 | 鈰 | 鐠 | 釹 | 鉕 | 釤 | 銪 | 釓 | 鋱 | 鏑 | 鈥 | 鉺 | 銩 | 鐿 | 鎦鑥 | 鉿 | 鉭 | 鎢 | 錸 | 鋨 | 銥 | 鉑 | 金 | 汞 | 鉈 | 鉛 | 鉍 | 釙 | 砈砹 | 氡 |
| 鍅鈁 | 鐳 | 錒 | 釷 | 鏷 | 鈾 | 錼鎿 | 鈽鈈 | 鋂鎇 | 鋦 | 鉳錇 | 鉲鐦 | 鑀鎄 | 鐨 | 鍆 | 鍩 | 鐒 | 鑪 | 𨧀 | 𨭎 | 𨨏 | 𨭆 | 䥑 | 鐽 | 錀 | 鎶 | 鉨 | 鈇 | 鏌 | 鉝 | 鿬 | 鿫 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 鹼金屬 | 鹼土金屬 | 鑭系元素 | 錒系元素 | 過渡金屬 | 貧金屬 | 類金屬 | 非金屬 | 鹵素 | 貴氣體 | 其性待考 |
# 文言維基大典

此文所述，文理本也。綜述諸語情況，則察維基大典。察專名，觀維基、維基媒體基金會。察撰述之技，觀共筆。
大典徽標
**文言維基大典**（下稱大典），始撰於丙戌年七夕，屬維基媒體基金會。及丙午年五月廿七，文章凡一萬四千九十一篇。

## 典序

蓋聞天地有文章之氣，古今無斷絕之學。自倉頡造書而鳥獸蹄迒之跡辨，及周公制禮而彝倫攸敘之道成。禮樂相須以為用，文質迭代而彌新。三代損益，垂範百王；六經刪述，沾溉萬世。及乎秦火劫灰，斯文幾墜；漢庭獻書，遺緒復張。由是太史敘事，通古今之變；昭明選文，總集部之大。歷朝纂修，代有巨帙：永樂鴻編，窮搜四海；四庫淵藪，囊括九流。然鈔繕之艱，流傳之隘，牙籤萬軸，終困一室之中；縹緗千架，難越重洋之外。

## 肇基

逮乎網路肇興，維基應運。衛詹美振臂一呼，天下景從；群策群力，共筆以成。諸語競起，各述其文。於是丙戌之歲，七夕之辰，同寅有志之士，慨然奮筆，以文言創典，期與諸語並峙。揆厥所由，蓋以華夏之學，必藉華夏之文而傳；聖賢之道，當循聖賢之言而述。是故不從白話之俗，獨守文言之正。非矜古而薄今，實取質而去蕪也。

## 文理

夫文言者，根柢雅言，源流深遠。言簡而意賅，辭約而旨遠。上承三代禮樂之遺風，下啟百世文明之新運。觀其為用也：載天文地理之奧，則精微而不遺；述人倫政教之要，則典雅而有則。是故大典以文言行文，非徒載述故實，亦求以古法闡新世之大道，揚中華文理之精粹，興千年舊邦之文運。

既以文立典，遣詞用字，務求其雅。一字之安，堅若磐石；一句之工，瑩如美玉。故體裁、序跋、凡例、索引，所納字詞，多異通語：以「文」稱「條目」，以「議」稱「討論」，以「誌」稱「歷史紀錄」，不一而足。蓋辭必己出，義歸典雅，庶幾不墜斯文之統緒也。

而以古載新之謂者，不泥於古，善變通焉。為便讀者，納用當世標點。蓋取法乎上，行之乎中，文質彬彬，然後君子。

## 體制

大典分類，一從四部之法，以「經」「史」「子」「集」為宗。惟四部之義，損益往昔，以合當世之用：

1. 經者，經緯天地之理也，盡收格物致知之文，舉凡物理、化學、生物、數術，皆歸此部，蓋格物窮理，猶經之緯天地也；
2. 史者，秉筆直書，善善惡惡，功者嘉之，過者貶之，無論功大，有過則錄，傳之萬世，為人所鑑也；
3. 子者，天下諸子之學，百家爭鳴之說，兼納古今中外之思辨也；
4. 集者，集天下詩詞歌賦、雜文逸事，文苑藝林，咸在其中也。

卷首別立「詩詞賞析」「琳琅博古」二項，亦職是故也。

## 典徽

大典典徽，崇尚中華文法：隸書字體，右而左書，古意盎然。副題則據《清史稿》汪由敦傳「老誠端恪，敏慎安詳，學問淵深，文辭雅正」句。並以對聯末字仄起平落之故，作「文辭雅正，學問淵深」，以行書書之。蓋文辭者，外見之華也；學問者，內蘊之實也。華實相副，表裏如一，斯大典立身之旨也。

## 校讎

諸夏維基之中，大典以治學嚴謹見稱。效付梓之則，三校文章，法度森嚴。凡簡略不盡者，稱底本；詳實可校者，經分校官補潤，成初定本；叙事完備，已為正典、卓著，並經初校者，呈總校官複核，而為校正本。其慎也如此，蓋取劉向校書之意，法鄭玄箋注之嚴。一字不苟，三復乃定。庶幾傳信於後世，無愧於前修。

## 初創

初立之時，規模未備，篳路藍縷，以啟山林。收錄文章，多為史籍紀傳。寒暑易節，歲月遞嬗，典章漸成，凡例、章法俱立，改以撰述、考據、繙譯並重。譬如積土成山，風雨興焉；積水成淵，蛟龍生焉。一簣之功不棄，萬仞之高可期。

## 譽議

網絡之上，言及大典者，議論紛紜，莫衷一是。有謂編纂者稀，崇古抑今，有異當世百科者；有言質木無文，惟體裁以類書為綱，可謂成功者；亦有云樸實無華，兼取中西，稱許賞譽者。然則眾口難調，自古已然。《離騷》見謗於楚廷，《太史公書》或譏於後世，何足怪哉？大典之志，在乎傳承文脈，光大斯文。行之以恆，持之以信，則百世之後，斯文不墜。

## 結語

自古立言之難，不在辭藻之工，而在義理之正。大典之立，上承數千年文言之統，下開網絡共筆之先。以古文載新知，化舊學為通識。譬猶明月出於東山之上，徘徊於斗牛之間，雖不自大，而光被四表。願與天下有識之士，共襄盛舉，繼往開來。使文言之美，不絕如縷；使中華之學，薪火相傳。

## 考據

## 兼查

* 維基大典春秋
* 報端蹤跡
* 文道傍堠

|  |  |
| --- | --- |
|
 | 聲音動靜，具錄於**維基共享︰文言維基大典** |

|  |  |
| --- | --- |
|
 | 當時情狀，具錄於**維基世事︰文言維基大典收文逾萬** |

諸夏維基大典

|  |  |  |  |  |  |  |  |
| --- | --- | --- | --- | --- | --- | --- | --- |
| 文言維基大典 | 中文維基百科 | 粵文維基百科 | 吳語維基百科 | 贛語維基百科 | 客家語維基百科 | 閩東語維基百科 | 閩南語維基百科 |
# 熱圖利奧·瓦加斯

| 巴西聯邦共和國總統 |
| --- |
|  |
| **名諱** | **熱圖利奧·瓦加斯** |
| **生卒** | 西元一八八二年四月十九日 至一九五四年八月廿四日 (自戕) |
| **在位** | 西元一九三零年十一月三日至一九四五年十月廿九日 一九五一年一月卅一日至一九五四年八月廿四日 |
| **政權** | 巴西 |
| **陵墓** | 南大河州 聖博爾雅 |
| **先君** | 奧古斯托·塔索·弗拉戈索 尤里科·加斯帕爾·杜特拉 |
| **嗣君** | 若澤·里尼亞雷斯 小若昂·卡費 |

**熱圖利奧·瓦加斯** （葡萄牙語 Getúlio Dornelles Vargas），巴西人也。西元一八八二年四月十九日誕南大河州，一九五四年八月廿四日卒於官。一九二六年十一月，總統路易斯命瓦氏入值政府，充財政部長，累遷南大河州長。一九三零年京師變起，革命軍執路易斯廢之；十月，置軍政府。時瓦氏以經濟進，士大夫同列咸推許，諸將弗拉戈索、諾羅尼亞及巴雷托輩擁瓦氏稱臨時總統。當國四年，瓦氏權勢益渥，令更易憲法。七月，新憲制行，議會乃舉瓦氏真除總統，凡十五年，巴人目其為獨夫。

## 考據
# 國際聯盟

**國際聯盟**，略稱**國聯**，故萬國之聯盟也，基於《凡爾賽條約》而建。立於西元一九二〇年，散於四六年四月。自三四年九月二十八日至明年二月二十三日，於斯為盛，五十八國會盟焉。

其宗旨，減兵數、息國訟、重民生，以使萬國互市，永修同好。方茲二十六年，亦嘗平息訟鬪。然國聯兵力乏，故欲恃援，尤在有國者裁。國聯乏行議之強力，昔日曾無威權。嘗令制裁食貨，又召裁軍，而不能施行。又以美利堅不在盟，國聯行之無力，終難防法西斯之患。戰罷，諸國立新盟，曰聯合國，以代其用。昔時文書，盡移至聯合國。
# 屨

屨
**履**者，一曰**屨**，衣物也，著於足。

## 注

### 康熙字典

【唐韻】九遇切【集韻】【韻會】俱遇切【正韻】居御切，𠀤音句。【說文】履也。从履省，婁聲。

又鞮也。【徐曰】鞮，革履也。【釋名】屨，拘也，所以拘足也。【周禮·天官】屨人掌王及后之服屨。【註】複下曰舄，禪下曰屨。【疏】複下謂重底，禪下謂禪底也。【儀禮·士喪禮】夏葛屨，冬白屨。【禮·曲禮】侍坐於長者，屨不上於堂。

又【增韻】同鞻。【周禮】有鞮鞻氏。

### 說文解字

(屨)𡳐也。晉蔡謨曰：今時所謂𡳐者，自漢以前皆名屨。左傳：踊貴屨賤，不言𡳐賤。禮記：戶外有二屨，不言二𡳐。賈誼曰：冠雖敝，不以苴𡳐，亦不言苴屨。詩曰：糾糾葛屨，可以𡳐霜。屨，舄者一物之別名，𡳐者足踐之通稱。按蔡說極精。易、詩、三禮、春秋傳、孟子皆言屨，不言𡳐。周末諸子，漢人書乃言𡳐。詩，易凡三𡳐，皆謂踐也。然則𡳐本訓踐，後以爲屨名，古今語異耳。許以今釋古，故云古之屨卽今之𡳐也。周禮：屨人，掌爲舄屨。鄭云：複下曰舄，襌下曰屨。古人言屨以通於複，今世言屨以通於襌。俗易語反與。方言：屝屨麤𡳐也，𡳐其通語也。从𡳐省，婁聲。九遇切。古音在四部。一曰鞮也。革部鞮下曰：屨也。二字爲轉注。方言曰：襌者謂之鞮。

## 據
# 哈薩克斯坦

| 哈薩克斯坦共和國Қазақстан Республикасы
Республика Казахстан |
| --- |
|

|  |  |
| --- | --- |
|  |  |

 |
| **國歌：**吾之哈薩克斯坦 |
| 哈薩克斯坦共和國之所在 |
| **國體：** | 總統制 |
| **元首**： | 總統努爾蘇丹·納扎爾巴耶夫 |
| **總揆**： | 總理巴克特然·撒金塔耶夫 |
| **國都**： | 阿斯塔納 |
| **國語**： | 哈薩克語、俄語 |
| **用語**： | 哈薩克語 |
| **人口**： | 百七十萬餘 |
| **通貨**： | 哈薩克斯坦堅戈 |
| **產值**： | 四千三百三十九億餘 |
| **均有**： | 六千四百七十一美元 |

**哈薩克**，或譯**哈薩克斯坦**（斯坦，土地方國之謂），中亞之巨邦也，制從共和。其民多屬哈薩克部。舊隸蘇聯邦，至西元一九九一年，始自立為國。初建都於阿拉木圖，歲在二千年，徙都阿斯塔納。其地深居內陸，去海綿遠。北接俄羅斯，東南界中國，南鄰烏孜別克、柯爾克孜諸國。地方可三千三百有二許里。

## 史

## 政

## 區劃

國分三邑，及十七州：

| 州郡 | 治所 | 廣袤 (方公里) | 丁口 (西元二〇二〇年) | 示號 |
| --- | --- | --- | --- | --- |
| **阿斯塔納** | 阿斯塔納 | 七百一十 | 一百一十三萬六千一百五十六 | KZ-AST |
| **阿拉木圖** | 阿拉木圖 | 三百一十九 | 一百九十一萬六千八百二十二 | KZ-ALA |
| **奇姆肯特** | 奇姆肯特 | 三百四十七 | 一百三萬八千一百五十二 | KZ-SHY |
| 阿拜州 | 塞梅伊 | 十八萬五千五百 | 六十三萬八千三百 | 闕 |
| 阿克莫拉州 | 科克舍套 | 十四萬六千二百一十九 | 七十三萬七千四百九十五 | KZ-AKM |
| 阿克托貝州 | 阿克托比 | 三十萬六百二十九 | 八十八萬一千六百五十一 | KZ-AKT |
| 阿拉木圖州 | 塔爾迪庫爾干 | 十萬五千二百六十三 | 二百五萬五千七百二十四 | KZ-ALM |
| 阿特勞州 | 阿特勞 | 十一萬八千六百三十一 | 六十四萬五千二百八十 | KZ-ATY |
| 江布爾州 | 塔拉兹 | 十四萬四千二百六十四 | 一百一十三萬九十九 | KZ-ZHA |
| 傑特蘇州 | 塔爾迪庫爾干 | 十一萬八千六百四十八 | 六十五萬 | 闕 |
| 卡拉干達州 | 卡拉干達 | 二十三萬九千四十五 | 一百三十七萬九千六十一 | KZ-KAR |
| 庫斯塔奈州 | 庫斯塔奈 | 十九萬六千一 | 八十八萬五千五百七十 | KZ-KUS |
| 克孜勒奧爾達州 | 克孜勒奧爾達 | 二十二萬六千一十九 | 八十萬三千五百三十一 | KZ-KZY |
| 曼吉斯套州 | 阿克套 | 十六萬五千六百四十二 | 六十九萬八千七百九十六 | KZ-MAN |
| 巴甫洛達爾州 | 巴甫洛達爾 | 十二萬四千八百 | 七十五萬二千一百六十九 | KZ-PAV |
| 北哈薩克斯坦州 | 彼得羅巴甫尔 | 九萬七千九百九十三 | 五十九萬六千五百三十五 | KZ-SEV |
| 突厥斯坦州 | 突厥斯坦 | 十一萬七千二百四十九 | 二百四十六萬九千三百五十七 | KZ-YUZ |
| 東哈薩克斯坦州 | 厄斯克門 | 九萬七千八百 | 七十一萬七千六百 | KZ-VOS |
| 烏勒套州 | 杰兹卡兹甘 | 十八萬八千九百 | 二十二萬七千 | 闕 |
| 西哈薩克斯坦州 | 烏拉爾 | 十五萬一千三百三十九 | 六十五萬六千八百四十四 | KZ-ZAP |

## 地理

## 食貨

## 戶口

西元二〇二〇年五月，有司計其生齒，有一千八百七十七萬六千七百有七口。其民居鄉鄙者百之四十六，處城邑者百之五十四。

### 種落

哈國編戶，以哈薩克族為最，居百分之七十三；俄羅斯人次之，居百分之十有五點四。其餘雜處者，有韃靼人（百分之一點三）、烏克蘭族 （百分之二點一）、烏茲別克族（百分之二點八）、白俄羅斯族、維吾爾族（百分之一點四）、阿塞拜疆族、波蘭人及立陶宛人。西元一九三〇至四〇年代，蘇聯故主斯大林流配異種及政敵於哈，今之德意志人（百分之一點一）、烏克蘭人、朝鮮人、車臣人、麥斯赫特土耳其人等，皆當時謫徙之苗裔也。其境復設勞改營（古拉格），蘇聯之巨獄，多聚於此。

及赫魯雪夫秉政，興墾荒之役與航天之業，俄人遂大舉移殖。至一九八九年，俄人之於總人口，已居百分之三十七點八，國中二十州，哈人居多數者僅得其七。又一九九一年以前，有德意志人幾達百萬，多為二戰時徙來之伏爾加德意志人及其後也；及蘇聯解體，多旋歸故國。其希臘本都人亦多歸希臘。先是一九三〇年代，數千朝鮮民亦遭流配哈境，今稱中亞高麗人。

一九九〇年代，俄羅斯人與伏爾加德意志人多流徙他邦。且自一九七〇年代已來，哈人生聚蕃息；兼以僑居中華、蒙古、俄羅斯之哈人紛紛首丘，由是哈族復為第一大種，丁口日盛。

**哈薩克歷年各部戶口表（西元一千九百二十六至二千九年）**| 民族 | 一千九百二十六年大計天 | 一千九百七十年大計地 | 一千九百八十九年大計玄 | 一千九百九十九年大計黃 | 二千九年大計宇 |
| --- | --- | --- | --- | --- | --- |
| 丁數 | 百分比 | 丁數 | 百分比 | 丁數 | 百分比 | 丁數 | 百分比 | 丁數 | 百分比 |
| 哈薩克族 | 三百六十二萬七千六百一十二 | 五十八點五 | 四百一十六萬一千一百六十四 | 三十二點四 | 六百五十三萬四千六百一十六 | 三十九點七 | 八百一萬一千四百五十二 | 五十三點五 | 一千九萬六千七百六十三 | 六十三點一 |
| 俄羅斯人 | 一百二十七萬五千五十五 | 二十點六 | 五百四十九萬九千八百二十六 | 四十二點八 | 六百二十二萬七千五百四十九 | 三十七點八 | 四百四十八萬六百七十五 | 二十九點九 | 三百七十九萬三千七百六十四 | 二十三點七 |
| 烏茲别克族 | 十二萬九千四百七 | 二點一 | 二十萬七千五百一十四 | 一點六 | 三十三萬二千一十七 | 二點零 | 三十七萬七百六十五 | 二點五 | 四十五萬六千九百九十七 | 二點八 |
| 烏克蘭族 | 八十六萬二百一 | 十三點九 | 九十三萬一百五十八 | 七點二 | 八十九萬六千二百四十 | 五點四 | 五十四萬七千六十五 | 三點七 | 三十三萬三千三十一 | 二點一 |
| 德意志人 | 五萬一千九十四 | 零點八 | 八十三萬九千六百四十九 | 六點五 | 九十五萬七千五百一十八 | 五點八 | 三十五萬三千四百六十二 | 二點四 | 十七萬八千四百九 | 一點一 |
| 天據：；地據：；玄據：；黃據：；宇據： |

## 文教

## 據

## 進學

* WWW.XZQH 哈薩克斯坦 行政區劃 網頁 (中文) 互聯網檔案館存錄，時二〇〇七年七月九日。
* 新華網 哈薩克斯坦 概況 網頁 (中文)
* 哈薩克斯坦地圖 - WorldMapFinder 互聯網檔案館存錄，時二〇〇八年二月九日。
* VladiGerTyr 互聯網檔案館存錄，時二〇一七年五月二十七日。